Ивир
Ивир според византийските източници може да има няколко значения:
 испанец;
 грузинец;
 лице, произхождащо от византийската тема Ивирия (1001 – 1074), известна също и като „Ивирия – Армения“ или „Ивирия – Ани“;
 арменец – халкидонит;
 монах от Ивирийския манастир.

„Ивир“ в първото значение на думата в източниците от 11 век се среща рядко.

„Ивир“ във второто значение на думата се ползва предимно в периода от 4 век пр.н.е. до 5 век, когато е съществувало независимото княжество Иверия и след 11 век.

„Ивир“ в третото значение на думата се ползва често във Византия през 11 век.

Последните 3 значения на думата „ивир“ понякога се ползват при характеристиката на едно и също лице.

В тази връзка е и понятието „Ивирия“ (Iberia). Във византийските източници от 11 век се споменават 3 Ивирии:
 Западна Ивирия – или Иберия (Иберийски полуостров с Испания и Португалия);
 Източна или Кавказка Иверия – част от днешна Грузия;
 Ивирия – източна византийска тема (военно-административна област), известна и като „Ивирия – Армения“ или „Ивирия – Ани“ – част от днешна Турция.

Източници 
 Арутюновой – Фиданян, В. А. Типик Григория Пакуриана. Введение, перевод и коментарий. Ереван, 1978, 134 с.
 Garsoian, Nina. The Byzantine Annexation of the Armenian Kingdoms in the Eleventh Century, 192 p. In: The Armenian People from Ancient to Modern Times, vol. 1, edited by Richard G. Hovannisian, St. Martin’s Press, New York, 1977.

Византийска империя
История на Грузия
История на Испания
История на Португалия